open-index/open-wikipedia-markdown huggingface dataset:
מה שקורה ברומא

**מה שקורה ברומא** (בדנית: **ROM**) הוא סרט דרמה רומנטית דני משנת 2024 בבמויו של ניקלס בנדיקסן, עם בודיל יורגנסן , כריסטיאן הלקן  ורולף לסגארד בתפקידים הראשיים.

בודיל יורגנסן וכריסטיאן הלקן היו מועמדים לפרס בודיל לשחקנית ולשחקן הטוב ביותר.

העלילה היא על זוג דני שמגיע לרומא לחגוג 40 שנים לנישואיהם ושם מתגלים סודות מעברה של האישה שמאיימים על הקשר ביניהם.

הסרט צולם ברומא ונראים בו אתרים מפורסמים בעיר כמו הקולוסיאום, הפנתאון ברומא, מזרקת טרווי, מזרקת ארבעת הנהרות, פי האמת. טירת סנטאנג'לו ועוד.

## תקציר העלילה
גרדה וכריסטופר טסים מקופנהגן לרומא כדי לחגוג שם 40 שנות נישואים. זאת מתנה מבתם המאומצת שרלוט.

כריסטופר הוא דוור גמלאי וגרדה היא עקרת בית שיודעת איטלקית מהתקופה בה למדה ציור ברומא כשהייתה בת 22. הם מסתובבים באתרי רומא וכשהם מגיעים לאתר פה האמת מסרבת גרדה להכניס את ידה לפה, כנראה יש לה דברים להסתיר מכריסטופר.

גרדה בוחרת מסעדה בה נהגה לסעוד לפני 40 שנים וכריסטופר משתף את כל הסועדים בשמחתם ומגלה להם כמה הוא אוהב את אשתו.

במסעדה פוגשת גרדה את יוהנס שהיה המורה שלה לציור והוא מזמין אותם לדירתו שם הם חוגגים בשתייה. למחרת נשאר כריסטופר במלון וגרדה יוצאת להיפגש עם יוהנס. הם מטיילים, מעלים זכרונות ומתקרבים זה לזו עד שגרדה מסיימת את הבילוי במיטתו של יוהנס.

כריסטופר רותח, מגיע לביתו של יוהנס ומתעמת איתו מילולית ופיזית. גרדה מגלה לו כי יוהנס היה גם מאהבה וכי הרתה לו ובצעה הפלה מלאכותית בעקבותיה לא יכלה להיכנס שוב להיריון. כריסטופר נפגע מזה שהיא הסתירה זאת ממנו והוא חשב כל הזמן שהוא עקר.

כריסטופר מאבד את שלוות רוחו, משוטט ברחובות רומא, מטיל את מימיו במזרקת טרווי ונעצר. גרדה פועלת לשחרורו אך הוא בתחילה רוצה להישאר בכלא.

לבסוף גרדה מחליטה לחזור ברכבת לקופנהגן. כריסטופר נרגע ומחליט להתפייס איתה. הוא מצליח להגיע לתחנת הרכבת והם נפגשים ומתפייסים אך הוא מבקש שתיסע לבדה לקופנהגן כדי שתרגיש שהיא חופשייה.

## צוות השחקנים

## קישורים חיצוניים

*קדימון למה שקורה ברומא, באתר יוטיוב
*מה שקורה ברומא, באתר אידיבי

קטגוריה:סרטי 2024
קטגוריה:סרטים דניים
קטגוריה:סרטים באיטלקית
קטגוריה:סרטי דרמה רומנטית
קטגוריה:רומא בקולנוע
המועצה האסלאמית העלווית העליונה

**המועצה האסלאמית העלווית העליונה** (בערבית: **المجلس الإسلامي العلوي الأعلى**) היא מועצה סורית שתפקידה להגן על העלווים בסוריה. בראשה עומד שייח' ע'זאל ע'זאל.

המועצה הוקמה בחודש פברואר 2025 על-ידי שייח' ע'זאל ע'זאל, לאחר שסירב לשתף פעולה עם באסל אל-ח'טיב ועם סאלח מנסור במועצה עלווית אחרת.

## קישורים חיצוניים
* חשבון הפייסבוק של המועצה האסלאמית העלווית העליונה

## הערות שוליים

קטגוריה:סוריה: דת
קטגוריה:עלווים
לואיש מרקש מנדש

**לואיש מנואל גונסלבש מרקש מנדש** (בפורטוגזית: **Luís Manuel Gonçalves Marques Mendes**; נולד ב-5 בספטמבר 1957) הוא עורך דין ופוליטיקאי פורטוגזי המכהן כחבר מועצת המדינה של פורטוגל . כיהן כשר העניינים הפרלמנטריים בין השנים 2002–2004, וכנשיא המפלגה הסוציאל-דמוקרטית בין השנים 2005–2007.

## ביוגרפיה
מרקש מנדש הוא בנם של הפוליטיקאי אנטוניו מרקש מנדש  ורעייתו מריה איסבל גונסלבש. הוא למד משפטים בפקולטה למשפטים באוניברסיטת קוימברה.

הוא חבר במפלגה הסוציאל-דמוקרטית מאז היווסדה כאשר היה בן 16, והחל את הקריירה הפוליטית שלו בשנת 1976, כאשר נבחר לסגן ראש עיריית פאפה .

בשנת 1985 הוזמן על-ידי אניבל קבאקו סילבה להתמנות למזכיר המדינה של שר העניינים הפרלמנטריים ולהיות אחראי על תחום תקשורת המונים. הוא היה אחראי על הקמת סוכנות הידיעות לוסה . בשנת 1987 מונה למזכיר המדינה לנשיאות מועצת השרים, ובשנת 1992 הוא מונה לעוזר שר לראש ממשלת פורטוגל.

בשנת 1995 הפך לחבר אספת הרפובליקה, ולאחר היבחרו של מרסלו רבלו דה סוזה לנשיא המפלגה, מונה לשמש כמנהיג הפרלמנטרי שלה.

בשנת 2000 התמודד לראשונה על ראשות המפלגה, וסיים במקום השלישי עם 16% מהקולות, אחרי פדרו סנטנה לופש  ונשיא המפלגה דאז ז'וזה מנואל ברוזו. בין השנים 2002–2004 שימש כשר העניינים הפרלמנטריים, תחת ברוזו ששימש כראש ממשלה.

לאחר הפסדה של המפלגה הסוציאל-דמוקרטית בבחירות הפרלמנטריות בפורטוגל  בשנת 2005, ירש את סנטנה לופש כנשיא המפלגה, לאחר שניצח את ראש עיריית וילה נובה דה גאיה לואיס פיליפה מנזש . לאחר בחירות הביניים המקומיות בליסבון בשנת 2007, בהן סיימה המפלגה הסוציאל-דמוקרטית במקום השלישי עם 15.8% מהקולות, קרא מרקש מנדש לבחירות בזק לראשות המפלגה, בהן הפסיד למנזש.

בשנת 2011 נבחר על-ידי אספת הרפובליקה כחבר מועצת המדינה של פורטוגל, ובשנת 2016 מונה פעם נוספת לאותה מועצה על-ידי דה סוזה.

בשנת 2013 הפך לפרשן פוליטי ב-SIC, ובהמשך החליף את דה סוזה כפרשן המרכזי בערוץ הטלוויזיה.

ב-6 בפברואר 2025 הכריז על מועמדותו בבחירות לנשיאות פורטוגל  בשנת 2026.

## חיים אישיים
מרקש מנדש נישא ב-24 באפריל 1982 לרוזה סופיה פינטו מרטינש סלזאר. לשניים שלושה ילדים:
* ז'ואאו פדרו פינטו סלזאר מרקש מנדש
* אנה סופיה פינטו סלזאר מרקש מנדש
* ז'ואאו מיגל פינטו סלזאר מרקש מנדש

## קישורים חיצוניים

## הערות שוליים

קטגוריה:פוליטיקאים פורטוגזים
קטגוריה:עורכי דין
קטגוריה:פורטוגזים שנולדו ב-1957
הוא היא והוא

**הוא היא והוא** הוא סרט טלוויזיה ישראלי שהופק עבור שירות הסרטים הישראלי והמועצה הלאומית למניעת תאונות ויצא לאקרנים בשנת 1973.

## תקציר
הוא היא והוא הוא סרט קצר ישראלי בהפקת שירות הסרטים הישראלי והמועצה הלאומית למניעת תאונות, העוסק בנהיגה בטוחה. בסרט מופיע נהג צעיר (ג'וקי ארקין) שמסייע לצעירה שנתקעה עם מכוניתה (אסתר זבקו), מנסה להרשים אותה ועובר עבירות תנועה מסוכנות. נהיגתו הפרועה מוצגת בניגוד לנהג אחר (יצחק פרץ), שנהיגתו זהירה, והצעירה בוחרת בסופו של דבר בנהג זהיר.

## שחקנים
* ג'וקי ארקין – הוא
* אסתר זבקו – היא
* יצחק פרץ – והוא

## פרסים והוקרה
הסרט זכה להכרה בין-לאומית והוענקו לו מספר פרסים בפסטיבלים ייעודיים לסרטי בטיחות ותחבורה.

הישגו הבולט הראשון היה זכייה בפרס ראשון "פסל הזהב" בפסטיבל בין-לאומי לסרטי תחבורה ובטיחות, שהתקיים בזאגרב, יוגוסלביה. בפסטיבל זה השתתפו סרטים מ-17 מדינות, בהן ברית המועצות, ארצות הברית, מדינות מזרח ומערב אירופה, וכן מדינות נוספות. הסרט הישראלי התמודד בתחרות רחבה ואיכותית, שכללה בין היתר סרטים סובייטיים, הונגריים ופולניים, וזכה במקום הראשון.

בהמשך זכה הסרט גם בפרס שני "רמזור הכסף" בפסטיבל לסרטי בטיחות בטלוויזיה, שנערך בינואר 1974 בברלין. הפרס הוענק להמועצה הלאומית למניעת תאונות של ישראל, שהייתה שותפה מרכזית בהפקת הסרט, יחד עם משרד התחבורה.

לאור הצלחתו וההכרה הבין-לאומית לה זכה, רשת הטלוויזיה של גרמניה המערבית הביעה עניין ברכישת זכויות ההקרנה של הסרט. הסרט הוקרן גם בטלוויזיה בישראל.

## קישורים חיצוניים
* 
* 
* 
* 
* 
* 
* 

## הערות שוליים

קטגוריה:סרטי טלוויזיה ישראליים
קטגוריה:סרטים ישראליים משנת 1973
בית הכנסת בקסטהיי

**בית הכנסת קסטהיי** (באנגלית: **Keszthely Synagogue**) הוא קהילה ובית כנסת יהודיים מהזרם הנאולוגי, הממוקם בעיירה קסטהיי, מחוז זאלה, בהונגריה.

## היסטוריה
### הקהילה
היהודים הראשונים התיישבו במקום בתחילת המאה ה-18. על פי מפקד האוכלוסין של העיירה, עד שנת 1745,היו במקום שבע משפחות יהודיות.  הקהילה היהודית הוקמה בשנת 1766 ועל מפה משנת 1769 זוהה בית מלבני, ברחוב הראשי ובסמוך לו בחצר היה בית כנסת קטן.

### המבנה
בשנת 1812 רכשה הקהילה היהודית את הבניין מהאחוזה ובשנת 1852 בנתה במקומו את הבניין הנוכחי. בנייתו הושלמה בשנת 1852 בסגנון נאו-קלאסי, וצורתו שונתה בשנת 1894 כאשר הבניין שופץ ברוח האקלקטיזם. בשנת 1898 הותקן בבית הכנסת עוגב.

בהמשך, עבר הבניין שיפוצים בשנים 1930, 1945 ובשנת 1967. בשנת 1987 קרס חלק מהתקרה ועבודות השיפוץ החלו בשנת 1993. בית הכנסת נחנך מחדש ב-7 ביולי 1995 בנוכחות נשיא הרפובליקה ארפד גנץ והרב הראשי טמאש ראי. בשנת 1997 הושלמו גם עיטוריו הצבועים ועבודות על החזית.

אביו של המלחין קארל גולדמרק היה החזן בבית הכנסת.

### מלחמת העולם השנייה
במהלך מלחמת העולם השנייה נרצחו 829 מחברי הקהילה היהודית של קסטהיי. הגרמנים עשו מחסן בבית הכנסת והרסו את העוגב. שמות הנרצחים חקוקים על 102 לוחות שיש התלויים על קירות בית הכנסת ומצבה בצורת אובליסק שחור הוקמה מול בית הכנסת כאנדרטה לגטו שהיה באותו שטח. היהודים פונו מהגטו ל-Zalaegerszeg ומשם נשלחו לאושוויץ.

## גלריה

קובץ:Keszthely Synagogue Access.JPG|טקסט=Archway of the Pethő House located on Kossuth Lajos Street #22 through which the Keszthely Synagogue is accessed|קשת הכניסה לבית ברחוב Kossuth Lajos Street מספר 22, דרכה נכנסים לבית הכנסת.
קובץ:Keszthely Synagogue Entry.JPG|טקסט=Keszthely Synagogue as seen from the courtyard of the Pethő House|בית הכנסת כפי שנראה מחצר הבית.
קובץ:Keszthely Synagogue Memorial Obelisk.JPG|טקסט=Memorial Obelisk of the Keszthely Synagogue|אובליסק הזיכרון שמול בית הכנסת.
קובץ:Keszthely Synagogue Bimah.JPG|טקסט=Bimah of Keszthely Synagogue|הבימה בבית הכנסת
קובץ:Keszthely Synagogue Rear.JPG|טקסט=Rear of Keszthely Synagogue|החלק האחורי של בית הכנסת.
קובץ:Keszthely Synagogue Interior.JPG|טקסט=Interior of Keszthely Synagogue with memorial plaques on the wall|פנים בית הכנסת, עם לוחות זיכרון על הקיר.


## קישורים חיצוניים
 

## הערות שוליים

קטגוריה:הונגריה: בתי כנסת
נפת כסרוואן

**נפת כסרוואן** (בערבית: **قضاء كسروان**) היא נפה מנהלתית במחוז כסרוואן-ג'בייל, בלבנון. בירת הנפה והמחוז היא העיר ג'וניה. רוב תושבי הנפה הם נוצרים קתולים מרונים.

## גאוגרפיה
נפת כסרוואן ממוקמת במערב-מרכז לבנון ומשתרעת מנהר אבראהים בצפון ועד נהר אל-כלב בדרום, ומחוף הים התיכון במערב ועד לפסגות הר סנין בגובה 2600 מטר ו-2800 מטר בכפר דביאן. הנפה גובלת מצפון בנפת ג'בייל, ממזרח בנפת בעלבכ, מדרום בנפת אל-מתן וממערב בים התיכון.

## דמוגרפיה
לפי נתוני מצביעים רשומים בנפה בשנת 2014:
* נוצרים מרונים – 82.80%
* יוונים קתולים – 5.06%
* יוונים אורתודוקסים – 3.73%
* נוצרים אחרים – 3.63%
* שיעים – 1.78%
* ארמנים אורתודוקסים – 1.74%
* סונים – 0.58%
* דרוזים – 0.03%

## יישובים בנפה

## קישורים חיצוניים

כסרוואן
דייוויד סאלאי

**דייוויד סאלאי** (באנגלית: **David Szalay**; נולד בינואר 1974) הוא סופר יהודי-קנדי. הרומנים שלו,  ו-, ידועים במבנה הנרטיבי הייחודי שלהם, והם אוספים של סיפורים קצרים שזורים זה בזה. הראשון היה מועמד לפרס בוקר לשנת 2016 וזכה ב באותה שנה. הרומן השישי שלו, , זכה בפרס בוקר לשנת 2025.

## ביוגרפיה
סאלאי נולד במונטריאול בשנת 1974 למשפחה יהודית, לאם קנדית ואב הונגרי. משפחתו עברה לאחר מכן להתגורר בביירות, אך הם נאלצו לעזוב את לבנון לאחר פרוץ מלחמת האזרחים הלבנונית. לאחר מכן עברו ללונדון, שם למד ב. הוא למד אנגלית באוניברסיטת אוקספורד, ולאחר שסיים את לימודיו, עבד בעבודות שונות במכירות בלונדון. בהמשך עבר לבריסל, ואז לפץ' שבהונגריה כדי להגשים את שאיפתו להיות סופר.

סאלאי כתב מספר דרמות רדיו עבור ה-BBC. ספר הסיפורים הקצרים שלו משנת 2018, Turbulence, נוצר בסדרת תוכניות של 15 דקות ברדיו. 12 הסיפורים הכלולים בספר עוקבים אחרי אנשים שונים בטיסות ברחבי העולם, ובוחנים את הגלובליזציה של המשפחה במאה ה-21.

הוא זכה ב על רומן הבכורה שלו, לונדון ודרום-מזרח, יחד עם . מאז כתב שלושה רומנים נוספים: חף מפשע (2009), אביב (2011) ובשר (2025).

אוסף הסיפורים הקצרים שלו 'כל מה שהאדם הוא' היה מועמד לפרס בוקר וזכה בפרס גורדון ברן בשנת 2016. בספקטייטור נכתב כי "אף אחד לא מצליח ללכוד את העצב העל-אנושי של אירופה המודרנית כמו סאלאי".

סאלאי נכלל ברשימת 20 הסופרים הבריטיים המובילים מתחת לגיל 40 של הדיילי טלגרף לשנת 2010, ובמהדורת 2013 של פרס גרנטה לסופרים צעירים בריטים.

בשנת 2025, הרומן של סאלאי, בשר, זכה בפרס בוקר, והפך אותו לסופר ההונגרי-בריטי הראשון שקיבל את הפרס. בנובמבר 2025 פורסם כי הספר יעבור עיבוד לקולנוע.

סאלאי מתגורר בווינה, אוסטריה, עם אשתו.

## קישורים חיצוניים

## הערות שוליים

קטגוריה:סופרים יהודים קנדים
קטגוריה:סופרים יהודים הונגרים
קטגוריה:זוכי פרס בוקר
קטגוריה:מהגרים מקנדה לממלכה המאוחדת
קטגוריה:בריטים ממוצא יהודי-הונגרי
קטגוריה:בוגרי אוניברסיטת אוקספורד
קטגוריה:קנדים שנולדו ב-1974
ריצ'רד קורל

**ריצ'רד א. קורל** (באנגלית: **Richard A. Correll**; נולד ב-1964) הוא קצין בדרגת אדמירל בצי ארצות הברית, המכהן כמפקד הפיקוד האסטרטגי של ארצות הברית.

## ביוגרפיה
ב-1986 סיים את לימודיו במכון הטכנולוגי רוז-הולמן עם תואר ראשון בהנדסה כימית. הוא בעל תואר שני ביחסים בינלאומיים וביטחון לאומי מאוניברסיטת טאפטס.

עם גיוסו לצי עבר קורס קציני צוללות. שירת כקצין בצוללות USS Henry M. Jackson (SSBN 730), USS Hyman G. Rickover (SSN 709), USS Buffalo (SSN 715). בשנים 1992–1994 פיקד על צוללת התקיפה מסדרת לוס אנג'לס USS Topeka (SSN 754), ב-2009 מונה לעוזרו של תת-מזכיר ההגנה לענייני מדיניות. ב-2010 מונה למפקד פלגת הצוללות ה-11, ב-2014 מונה לראש תחום פעילויות משותפות בפיקוד כוחות צי ארצות הברית וב-2016 מונה למפקד קבוצת הצוללות השביעית. ב-2018 מונה לראש אגף התכנון ומדיניות בפיקוד האסטרטגי וב-2020 מונה למנהל תחום הלוחמה התת-ימית במטה המבצעים של הצי בפנטגון, שם היה אחראי על התקציבים והפיתוח של מערך הצוללות.

בדצמבר 2022 מונה לסגן מפקד הפיקוד האסטרטגי, ובדצמבר 2025 מונה למפקד הפיקוד.

## קישורים חיצוניים

*ביוגרפיה בצי ארצות הברית

קטגוריה:מפקדי הפיקוד האסטרטגי של ארצות הברית
קטגוריה:מעוטרי מדליית השירות המצוין של הצי
קטגוריה:אמריקאים מעוטרי אות לגיון ההצטיינות
קטגוריה:צוללנים אמריקאים
קטגוריה:בוגרי אוניברסיטת טאפטס
קטגוריה:אדמירלים בצי ארצות הברית
קטגוריה:אמריקאים שנולדו ב-1964
בקבוק בים

"**בקבוק בים**" הוא שיר מאת הזמרת-יוצרת הישראלית תמר ריילי. הוא ראה אור ב-15 בדצמבר 2025 בהוצאת חברת התקליטים די-מיוזיק. השיר נכתב והולחן בשיתוף פעולה בין ריילי, אבי אוחיון ואסי טל, כמחווה לשיר "Enta Eih" ("إنتَ إيه") של ננסי עג'רם.

## ניתוח מוזיקלי
השיר עוסק בהתמודדות רגשית עם פרידה ובתחושת בדידות הנמשכת לאחר סיום מערכת יחסים. הדוברת בשיר מתארת מצב של היסחפות רגשית וחוסר יציבות, תוך ניסיון להתמודד עם געגוע, כאב ותחושת אובדן. המטאפורה המרכזית של השיר היא דימוי של בקבוק הצף בים, המשמש לתיאור תחושת חוסר שליטה והיעדר עוגן רגשי.

מבחינה מוזיקלית, השיר משתייך לסגנון הפופ הים תיכוני, ומשלב אלמנטים מן המוזיקה המזרחית. ההלחנה והעיבוד בנויים כך שיתמכו בטקסט, תוך שמירה על קו מלודי נגיש והבלטת קולה של הזמרת. השיר כולל שילוב של טקסט בעברית ובקטעים בערבית. מבנה השיר נשען על פזמון חוזר, שבמרכזו הדימוי של הבקבוק בים. חזרתיות זו מחזקת את המסר המרכזי של השיר ומבליטה את תחושת הבדידות והמאבק הפנימי המתוארים בו.

## ביקורות
בביקורת על ידי יוסי חרסונסקי, תואר השיר כיצירה הממוקמת בתוך מסורת הדיכאון המזרחי ומתמקדת בבדידות שלאחר הפרידה. חרסונסקי ציין את השימוש במוסכמות הז'אנר, את הדימויים של אהבה כמאבק והישרדות ואת המטאפורה של בקבוק הצף בים כמייצגת מאבק מתמשך וחסר עוגן, וכן הדגיש את השילוב בין עברית לערבית כביטוי וידויי המעמיק את תחושת הכאב ואת הביצוע הקולי המאופק.

ביקורת נוספת, שפורסמה על ידי דודי פטימר בעיתון "מעריב", הצביעה על המשך התגבשותה של ריילי כזמרת-יוצרת בעלת זהות אמנותית ברורה. פטימר תיאר את השיר כבלדה אישית ומדודה, המשלבת מוזיקה ים-תיכונית עם נגיעות פופ ובלוז, והדגיש את הבחירות הטקסטואליות והמוזיקליות המדויקות, את השילוב האורגני בין עברית לערבית ואת המחווה ליצירתה של ננסי עג'רם כהשראה סגנונית, תוך ציון הדימויים של בדידות ונדודים רגשיים כהיבט מרכזי ביצירה.

## מיקומי שיא

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי תמר ריילי
קטגוריה:שירים בעברית
קטגוריה:שירים בערבית
קטגוריה:שירים מרובי שפות
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי אסי טל
קטגוריה:סינגלים בהוצאת די-מיוזיק
עוד אחד ששר לך

**עוד אחד ששר לך** הוא סינגל ישראלי בסגנון פופ-פאנק, שנכתב והולחן על ידי המוזיקאי עילי בוטנר ובוצע בשיתוף פעולה עם הזמר והגיטריסט גיא מזיג. השיר יצא לאור ב-17 בינואר 2021 כחלק מסדרת שיתופי הפעולה של בוטנר עם אמנים שונים. השיר משלב את סגנון הפופ המלודי המזוהה עם בוטנר יחד עם נגיעות הגרוב, הדיסקו והפאנק המאפיינות את יצירתו של מזיג, השיר נכלל באלבומו של מזיג מ-2025 "מתמזג".

## רקע וכתיבה
השיר נולד מתוך רצון של עילי בוטנר לשתף פעולה עם גיא מזיג סולן להקת "הדורבנים" ומוביל הרכב "פאנקנשטיין". בוטנר ציין כי מיד עם סיום כתיבת השיר, הגרוב והסאונד של הגיטרות הזכירו לו את סגנונו של מזיג, והוא החליט לשלוח לו את הסקיצה. השיר הופק מוזיקלית על ידי אורן "דגו" עמנואל, שעיבד אותו ברוח פאנקיסטית ואנרגטית, הכוללת שימוש בולט בכלי נשיפה וגיטרות קצביות.

השיר יצא במקור כסינגל עצמאי של עילי בוטנר עם גיא מזיג. בשנת 2025, השיר נכלל באלבום האולפן של גיא מזיג הנקרא "מתמזג", המאגד שיתופי פעולה שונים של מזיג לאורך השנים. בנוסף, גרסה חיה של השיר מופיעה באלבום ההופעה של בוטנר, "מופע העשור".

## הצלחה
השיר זכה להצלחה משמעותית ברדיו ובתחנות הסטרימינג. במצעד הפזמונים העברי השנתי של גלגלצ ו-וואלה לשנת תשפ"א (2021), דורג השיר במקום ה-35. ובמצעד כאן גימל השיר הגיע למקום ה-36.

## מיקומי שיא

## קישורים חיצוניים

* 

* 

## הערות שוליים

קטגוריה:שירי עילי בוטנר
קטגוריה:שירים בעברית
קטגוריה:שירים שנכתבו על ידי עילי בוטנר
קטגוריה:שירים שהולחנו על ידי עילי בוטנר
קטגוריה:שירים שהופקו על ידי אורן עמנואל
קטגוריה:סינגלים בהוצאת ארומה מיוזיק
קטגוריה:שירי פופ פאנק
טבע דומם עם גבינות, שקדים ובייגלה

**טבע דומם עם גבינות, שקדים ובייגלה** (בהולנדית: **Stilleven met kazen, amandelen en krakelingen**) הוא ציור שמן על לוח עץ מאת הציירת הפלמית קלרה פיטרס, שנוצר סביב שנת 1615. היצירה מוצגת כיום בחדר 3 במוזיאון מאוריצהאוס שבהאג, והיא נחשבת לאחת היצירות המשפיעות והמוקפדות בתחום הטבע דומם בתקופת הרנסאנס המאוחר בארצות השפלה. פיטרס הייתה אחת הנשים היחידות שפעלו כציירות מקצועיות בזמנה, ויצירה זו נחשבת לפסגת עבודתה.

## הציור
ממוזער|חתימתה של קלרה פיטרס על ידית הסכין
ממוזער|פרט המציג דיוקן עצמי של האמנית, חובשת כובע לבן

### תיאור היצירה
הציור מציג שולחן אבן אפור-כהה עליו סודרו באופן מוקפד שלושה סוגי גבינות (כנראה אדם, חצי-גבינה גדולה וגבינת כבשים), מונחות זו על גבי זו כמעין פירמידה, שבראשה מגש קטן עם סלסולי חמאה. לצידן מונחים בייגלה, שקדים קלופים, תאנים מיובשות, קערת חרסינה סינית מסוג ואן-לי, כוס זכוכית ונציאנית עם עיטור מוזהב, קנקן חרס עם מכסה פח ומאפה קטן. כל אחד מהפריטים צויר ברמת פירוט עילאית, כולל השתקפויות, טקסטורות, צללים ופגמים – כמו חריץ באבן או חותך הסכין בחמאה.

## פרשנות
מעבר לאיכות הטכנית הגבוהה, לציור יש משמעויות סמליות ואישיות. על גבי סכין הכסף – חפץ המזוהה כ"סכין חתונה" – חקוקה חתימתה המלאה של האמנית: *CLARA PEETERS*. הסכין, שקישוטיו מסמלים את המידות "אמונה" ו"מתינות", נוכח בלפחות בחמישה ציוריה וייתכן שהיה בבעלותה הפרטית. בתוך מכסה הפח של הקנקן נראית השתקפות זעירה של אישה בכובע לבן – דיוקן עצמי מוסתר של פיטרס, שיטה בה השתמשה מספר פעמים. באמצעות סימנים אלה, פיטרס מבססת נוכחות נשית בתוך תחום גברי מובהק של ציור.

## השוואה ליצירות אחרות
הסגנון הייחודי של קלרה פיטרס – שילוב בין דיוק ריאליסטי לסידור קומפוזיציוני מהודק – השפיע על ציירי טבע דומם בני תקופתה, במיוחד על פלוריס ואן דייק וניקולאס גיליס, שפעלו בהולנד ובאנטוורפן. ניכרת גם השפעה ברורה מיצירתו של אוסיאס בירט (Osias Beert), ויש המניחים כי פיטרס אף הייתה תלמידתו. ציורה *"טבע דומם עם דגים ופמוט"* משנת 1611 נחשב לאחד מציורי הדגים הראשונים בז’אנר, ונרכש על ידי מלך ספרד, פליפה הרביעי. הפופולריות של עבודותיה ניכרת גם בעובדה שכבר במהלך חייה נעשו להן העתקים נאמנים. בכך הייתה קלרה פיטרס לא רק אמנית מוכשרת, אלא גם חדשנית, שתרמה לעיצובו של אחד הז’אנרים המרכזיים באמנות הפלמית של המאה ה-17.
קובץ:WLA_lacma_Clara_Peeters_still_life.jpg|טקסט=Still life with the same porcelain dish, now placed under the butter curls| טבע דומם עם אותו כלי חרסינה, כעת מונח מתחת לתלתלי החמאה
קובץ:Clara_Peeters_-_Mesa_(Prado)_01.jpg|טקסט=Still life with similar Venetian glass and figs. Someone has taken a bite from one of the pretzels.| טבע דומם עם זכוכית ונציאנית דומה ותאנים. מישהו נגס באחד הכעכים.
קובץ:Clara_Peeters_-_Still_life_with_cheesestack_bread_napkin_and_pretzels.jpg|טקסט=Still life with a similar position of the dish, the butter curls on top of the cheese| טבע דומם עם מיקום דומה של המנה, החמאה מתכרבלת על גבי הגבינה
קובץ:Clara_Peeters_-_Cheesestack_with_knife_shrimp_crawfish_glass_of_wine_and_bread.jpg|טקסט=Similar composition with cheeses, butter, bread, wine, and the named knife, and also shrimp and crayfish| הרכב דומה עם גבינות, חמאה, לחם, יין, והסכין בעלת השם, וגם שרימפס וסרטנים


## קישורים חיצוניים

## הערות שוליים

קטגוריה:ציורי מזון ומשקאות
קטגוריה:מאוריצהאוס: ציורים
קטגוריה:טבע דומם
קטגוריה:ציורים מהמאה ה-17
נפת אל-מתן

**נפת אל-מתן** (בערבית: **قضاء المتن**) היא נפה מנהלתית במחוז הר הלבנון, בלבנון. בירת הנפה היא העיר ג'דיידה . רוב תושבי הנפה הם נוצרים.

## גאוגרפיה
נפת אל-מתן היא אחת מארבע הנפות של מחוז הר הלבנון. היא משתרעת מנתיב נהר אל-כלב בצפון ועד לנהר ביירות בדרום, ומחוף הים התיכון במערב ועד להר סאנין בגובה 2,600 מטר במזרח. אל-מתן הוא אחד האזורים הפופולריים ביותר בלבנון, עם נופיו העשירים וחופי הים שלו. הנפה גובלת מצפון בנפת כסרוואן, ממזרח בנפת זחלה שבמחוז אל בקאע ובנפת בעלבכ, מדרום בנפת בעבדא וממערב בעיר ביירות ובים התיכון.

## דמוגרפיה
לפי נתוני מצביעים רשומים בנפה בשנת 2014:
* נוצרים מרונים – 43.68%
* ארמנים אורתודוקסים – 14.70%
* יוונים אורתודוקסים – 14.57%
* נוצרים אחרים – 10.35%
* יוונים קתולים – 9.93%
* שיעים – 2.84%
* סונים – 2.02%
* דרוזים – 1.31%

## יישובים בנפה

## קישורים חיצוניים

## הערות שוליים

אל-מתן
נפת ג'בייל

**נפת ג'בייל** (בערבית: **قضاء جبيل**) היא נפה מנהלתית במחוז כסרוואן-ג'בייל, בלבנון. בירת הנפה היא העיר גבל (ג'בייל). רוב תושבי הנפה הם נוצרים קתולים מרונים.

## גאוגרפיה
נפת ג'בייל משתרעת מנהר אבראהים בדרום ועד לנהר הקבור בצפון, ומחוף הים התיכון במערב ועד לפסגות הרכס המערבי של הרי הלבנון, המגיע לגובה של 2,300 מטר במזרח הנפה. הנפה גובלת מצפון בנפת בתרון, ממזרח בנפת בעלבכ, מדרום בנפת כסרוואן וממערב בים התיכון.

## דמוגרפיה
לפי נתוני מצביעים רשומים בנפה בשנת 2014:
* נוצרים מרונים – 67.46%
* שיעים – 19.78%
* יוונים אורתודוקסים – 4.56%
* סונים – 3.34%
* יוונים קתולים – 1.88%
* נוצרים אחרים – 1.31%
* ארמנים אורתודוקסים – 1.18%
* דרוזים – 0.01%

## יישובים בנפה

## קישורים חיצוניים

## הערות שוליים

ג'בייל
הבישופות האנגליקנית של איראן

**הדיוקסיה של איראן** (באנגלית: **The Diocese of Iran**) היא אחת משלוש הדיוקסיות של הכנסייה האפיסקופלית בירושלים והמזרח התיכון. הדיוקסיה נוסדה בשנת 1912 כ**דיוקסיה של פרס** ושולבה ב־1957 בארכיבישופות ירושלים. הבישוף האחרון היה אזאד מרשל (Azad Marshall), עד 2016. תוארו הוא בישוף **ב**איראן, ולא הבישוף **של** איראן.

## היסטוריה
הכומר הנרי מרטין (Henry Martyn) ביקר באיראן בשנת 1811, במטרה להציג לשאה את הברית החדשה בתרגום לפרסית. השגריר הבריטי לא הצליח לארגן פגישה, אך מסר לשאה את הנוסח המתורגם.

 החלה לפעול באיראן ב-1869, באמצעות הכומר רוברט ברוס שהתיישב באספהאן, ב־1883 הוקמה דיוקסיה אנגלית, כאשר הבישוף האפיסקופלי  הגיע לאיראן. החליף אותו הבישוף , אך הוא לא ישב באיראן, אלא הגיע מעת לעת. בין השנים 1894–1911 שירת באיראן הבישוף, המיסיונר  ורק ב-1912 התמנה  לבישוף הראשון של הדיאוקסיה החדשה.

בשנת 1919 מוּנה הבישוף  לבישוף השני וב-18 באוקטובר 1935 מונה  לבישוף השלישי של איראן בטקס שהתקיים בקתדרלת סנט פול בלונדון.

תומפסון הוחלף באפריל 1961 על ידי , הבישוף הפרסי הראשון של איראן. לאחר כעשרים שנה, ב-11 ביוני 1986, הוא הוחלף על ידי , שהיה הבישוף החמישי של איראן. ב־2004 פרש מותהדהד מהתפקיד, והסינוד המרכזי של הכנסייה האפיסקופלית בירושלים ובמזרח התיכון בחר את , בישוף הכנסייה של פקיסטן, להיות "בישוף מפקח" לדיוקסיה של איראן.

## קישורים חיצוניים

## ביאורים

## הערות שוליים

קטגוריה:איראן: דת
קטגוריה:הכנסייה האנגליקנית
אליפיוס מאנטיוכיה

**אליפיוס מאנטיוכיה** היה גאוגרף ומושל בריטניה הרומית, כנראה בסוף שנות ה-350 לספירה. הוא החליף את פלביוס מרטינוס  לאחר התאבדותו של זה. שלטונו מתועד בחיבורו של אמיאנוס מרקלינוס (כ"ג 1, 3).

## חייו
הוא הגיע מאנטיוכיה ושירת תחת קונסטנטיוס השני, וכנראה מונה כדי להבטיח שאף אחד עם קשרים מערביים לא ישרת בבריטניה בתקופה של חוסר אמון, מרד ודיכוי, שסומלו על ידי מעשיו האכזריים של הנוטריון הקיסרי פאולוס קטנה . ייתכן שהוא נאלץ להתמודד עם המרד של מורד בשם קאראוסיוס השני.

לאחר מכן הוזמן אליפיוס לבנות מחדש את בית המקדש בירושלים כחלק מניסיונו השיטתי של יוליאנוס להחזיר לאחור את תהליך התנצרות של האימפריה הרומית על ידי השבת המנהגים הפגאניים, ובמקרה זה, היהודיים. בין מכתביו של יוליאנוס ישנם שניים (29 ו-30) הממוענים לאליפיוס; אחד מזמין אותו לרומא, השני מודה לו על חיבור גאוגרפי, שאינו קיים עוד.

## לקריאה נוספת

* Malcolm Todd, *Roman Britain*, Fontana, London 1985
* Peter Salway, *Roman Britain*, Oxford University Press, 1986


## הערות שוליים

קטגוריה:נציבים רומאים בבריטניה
קטגוריה:התקופה הביזנטית בארץ ישראל
טמפלום דומיני

[ממוזער|[בית המקדש הראשון|מקדש שלמה תואר באופן אנכרוניסטי ככיפת הסלע באיקונוגרפיה המערבית גם בתקופה המודרנית המוקדמת (כאן בהדפס מאת סלבטורה וג'אנדומניקו מרסקנדולי מלוקה, 1600)]]

ה**טמפלום דומיני**  (Templum Domini - מקדש האדון; תרגום וולגטי מעברית: ל"היכל ה'") היה שם שניתן על ידי הצלבנים ממלכת ירושלים לכיפת הסלע. הוא הפך לסמל חשוב של ירושלים, המתואר על מטבעות שהוטבעו תחת שלטון ממלכת ירושלים הקתולית-נוצרית.

## היסטוריה
כיפת הסלע הוקמה בסוף המאה ה-7 תחת הח'ליף האומיי החמישי עבד אל-מאלכ אבן מרואן באתר בית המקדש השני היהודי לשעבר (או אולי נוספה למבנה ביזנטי קיים מתקופת שלטונו של הרקליוס, 610–641). לאחר כיבוש ירושלים במסע הצלב הראשון (1099), כיפת הסלע נמסרה לחזקתם של קאנונים רגלוריים אוגוסטינים. בתחילה, הסלע שסביבו נבנה המקדש נותר חשוף והקאנונים הציבו עליו מזבח.  מאוחר יותר כוסה הסלע בשיש לבן ודוכן מקהלה הוקם מעל המזבח, עבודה שכנראה הושלמה רק בשנת 1140.  בשנת 1138 הועלה הטמפלום דומיני למעמד של מנזר תחת ג'פרי וב-1 באפריל 1141 נחנכה הכנסייה חגיגית על ידי נציג האפיפיור אלבריק מאוסטיה, ייתכן שהוקדש למריה הקדושה. 

מסגד אל-אקצא הסמוך נקרא על ידי הצלבנים "מקדש שלמה". בתחילה הוא הפך לארמון מלכותי. דמות הכיפה, כמייצגת את "מקדש שלמה", הפכה לאלמנט איקונוגרפי חשוב בממלכת ירושלים. חותמות מלכי ירושלים תיארו את העיר באופן סמלי על ידי שילוב מגדל דוד, כנסיית הקבר, כיפת הסלע וחומות העיר. &#x5B;דרוש ציטוט&#x5D;

לאחר השלמת בנייתו של ארמון המלוכה שנבנה במיוחד ליד שער יפו ומדרום למגדל דוד, המלך העניק את הבניין למסדר הנזירי-צבאי הקתולי, אבירי המסדר הטמפלרי, אשר השתמשו בו כמטה. הכיפה סומנה בגב חותמותיהם של המאסטרים הגדולים של אבירי המסדר הטמפלרי (כגון אווררד דה בארס ורנו דה וישייה), וייתכן שהיא המודל האדריכלי לכנסיות טמפלריות עגולות ברחבי אירופה.

למרות שכיפת העלייה הסמוכה נבנתה כבית טבילה בתקופת הצלבנים, היא נותרה מאז בידי הרשויות האסלאמיות כחלק מהמתחם הגדול יותר של כיפת הסלע. היא הפכה חזרה למסגד לאחר מסעי הצלב .

## ראו גם
* היסטוריה של ירושלים בתקופת הצלבנים

## לקריאה נוספת

* 


## הערות שוליים

קטגוריה:הר הבית
קטגוריה:ממלכת ירושלים
שתי נשים עם נר

**שתי נשים עם נר** (**Two Women with a Candle**), הידוע גם בשם אישה זקנה וילד עם נרות (**Old Woman and Boy with Candles**), הוא ציור שמן מאת הצייר הפלמי פטר פאול רובנס, המתוארך לשנים 1616–1617. היצירה שמורה במוזיאון מאוריצהאוס שבהאג. הציור מבוצע בסגנון קיארוסקורו, המאופיין בניגוד דרמטי בין אור וצל, בהשפעת יצירותיו של קאראווג'ו, שאת עבודותיו הכיר רובנס בעת שהותו באיטליה בין השנים 1600–1608.

## היסטוריה
הציור "שתי נשים עם נר" נוצר ככל הנראה בסביבות 1616–1617, תקופה שבה פטר פאול רובנס שב לארצו לאחר שהות ממושכת באיטליה. במהלך שהותו שם נחשף ליצירותיו של מיכלאנג'לו מריזי דה קראוואג'ו, והשפעתו ניכרת בבחירה בקומפוזיציה צפופה, ריאליזם מודגש ושימוש דרמטי באור וצל. הציור נחשב לאחת היצירות הקרוואג'יסטיות המוקדמות ביותר בציור הפלמי.

רובנס לא ייעד את הציור למכירה, אלא שמר אותו ברשותו, ככל הנראה ככלי עזר פדגוגי עבור תלמידי הסדנה שלו. לאחר מותו של האמן בשנת 1640, נרשם הציור בפריט מס' 125 של רשימת האוסף שהותיר אחריו, תחת התיאור בצרפתית: *"Vne pourtrait d’vne vieille auec vn garçon à la nuit" (דיוקן של אישה זקנה עם נער בלילה)*, מה שמזהה אותו כמעט בוודאות עם היצירה הנדונה. אופייה של הלוח עליו צוירה העבודה, שילוב לא שגרתי של פסים מעץ מסוגים וגדלים שונים, מרמז על כך שהציור לא הוכן להזמנה רשמית, אלא כתרגיל אישי.

## תיאור היצירה
ביצירה נראית אישה זקנה אוחזת גזיר נר בוער ומגינה על הלהבה באמצעות ידה השמאלית. מאחוריה מופיעה דמות צעירה שמנסה להדליק את הנר שלה מתוך הלהבה של הזקנה. הדמות הצעירה מזוהה לעיתים כילד ולעיתים כאישה. אור הנר מטיל זוהר אדמדם על פניהם של שתי הדמויות ועל חלק מבגדיהן, בעוד שאר הציור שרוי בחושך. רובנס צייר בתחילה את ידה של האישה במרחק גדול יותר מהנר, אך שינה את מיקומה כדי ליצור קומפוזיציה חזקה ודחוסה. עקבות של היד המקורית עדיין נראות מתחת לשכבת הצבע. הציור עושה שימוש מעודן בניגוד בין אור וצל, ויוצר אווירה אינטימית ומסתורית שמדגישה את המבט החולמני של הזקנה ואת פעולת ההעברה הסמלית של האור בין הדורות.

## פרשנות
ביצירה זו רובנס אינו מסתפק בהצגת סצנה לילית ריאליסטית, אלא יוצר רובד סמלי עמוק הנוגע למעגל החיים, להעברת ידע וניסיון, ולזמניות הנעורים. הדמות המבוגרת, שמביטה קדימה במבט נעדר מיקוד, נתפסת כמי ששקועה בזיכרונות אהבה אבודה או בנעורים שחלפו. הדמות הצעירה שמדליקה את נרה מהלהבה של הזקנה מסמלת את הדור הבא: העברת הלהבה, תרתי משמע, כמעשה של הענקת חיים, אור ואהבה.

משמעות זו מתחדדת באמצעות ציטוט של רובנס עצמו מיצירתו של אובידיוס "אמנות האהבה", שבו נכתב:

"Quis vetet apposito, lumen de lumine tolli, Mille licet capiant, deperit inde nihil"

(“מיהו שיאסור לקחת אור מאור אחר – גם אם יילקח אלף פעמים, אין בכך הפסד”).

הציטוט מעודד את הקוראים ליהנות מהחיים והאהבה כל עוד ניתן, בטרם יחלפו הימים. לאור זה, ניתן לפרש את הציור כמסר על חשיבותם של אהבה, חוכמה בין-דורית והכרת הזמן החולף – נושאים שמעסיקים את רובנס גם ביצירות אחרות שלו מתקופה זו.

## הערות שוליים

קטגוריה:פטר פאול רובנס: ציורים
קטגוריה:מאוריצהאוס: ציורים
קטגוריה:ציורי שמן
קטגוריה:ציורים מהמאה ה-17
קטגוריה:ילדים בציור
קטגוריה:נשים בציור
גינון גרילה

[ממוזער|גינון גרילה ברחוב ב[לוס אנג'לס]]
[ממוזער|גנני גרילה שותלים ירקות על שטח שהיה ריק בעבר במרכז העיר [קלגרי|קלגרי, אלברטה, קנדה]]
**גינון גרילה** הוא פעולת גינון - גידול מזון, צמחים או פרחים - המתבצעת על אדמה שאין לגננים את הזכויות החוקיות לעבד, כגון אתרים נטושים, שטחים ציבוריים או רכוש פרטי. המונח "גינון גרילה" חל על מגוון רחב של אנשים ומניעים, החל מגננים החורגים מגבולותיהם החוקיים ועד גננים בעלי מטרה פוליטית, המבקשים לעורר שינוי באמצעות שימוש בגינון גרילה כצורת מחאה או פעולה ישירה.

## רקע
בין גנני הגרילה הראשונים נמנים החופרים האנגלים מהמאה ה-17 והאמריקאי ג'וני אפלסיד מהמאה ה-18.

השימוש המתועד המוקדם ביותר במונח "גינון גרילה" היה על ידי ליז כריסטי וקבוצת הגרילה הירוקה שלה בשנת 1973 באזור באורי יוסטון בניו יורק. כריסטי וקבוצתה הפכו מגרש פרטי נטוש לגן. כיום השטח עדיין מטופל על ידי מתנדבים ואף נהנה מהגנה של מחלקת הגינון העירונית.

גינון גרילה מתקיים בחלקים רבים של העולם - יותר משלושים מדינות מתועדות וניתן למצוא עדויות באינטרנט בקבוצות חברתיות רבות של גינון גרילה ובדפי הקהילה של GuerrillaGardening.org.
## דוגמאות
### יום גינון גרילה חמניות בינלאומי
מאז 2007, נחגג ה-1 במאי כיום גרילת החמניות הבינלאומי, בו גנני גרילה שותלים חמניות בשכונותיהם.

### אוסטרליה
גינון גרילה נפוץ במלבורן, שם ברוב הפרברים הצפוניים הפנימיים יש גינות ירק קהילתיות; קרקעות הגובלות בקווי רכבת עברו התחדשות של הצמחייה הילידית, כולל רצועות טבע. גינון הגרילה במלבורן נחלק לשתי קבוצות עיקריות: אלו המעורבים בנטיעת צמחייה ילידית ואלו המעורבים בגידול משותף של מזון.

בתוכנית "גנני גרילה" של רשת 10 האוסטרלית הוצגה קבוצת גננים המטפחים שטחים בבעלות המועצה בלי ידיעתה.

### פולין
#### גינון גרילה עירוני
"Miejska Partyzantka Ogrodnicza" היא קבוצה גינון גרילה שנוסדה על ידי ויטולד שוודקובסקי ופועלת בפולין מאז 2005. בשנת 2010 הקבוצה החלה להפעיל את "המקלט לצמחים לא רצויים". בשנת 2017 הם ייסדו את "יום שתילת דלעות במקומות ציבוריים העולמי" (16 במאי) ומשנת 2020 את "ההשעיה הארצית של מכסחות דשא", קמפיין להפחתת תדירות הכיסוח בעיר.
ממוזער|250x250 פיקסלים|אחת מפעולות גינון הגרילה העירוני; נטיעת שני עצי שקמה במתחם של חניון.

## ראו גם
* גינה קהילתית
* כוח הפרחים
* ביטחון תזונתי
* גינון טיפולי
* הרמת תמיכה
* האיש ששתל עצים - ספר של ז'או ז'יונו
* גן ניצחון

## קישורים חיצוניים

* עמוד גינון גרילה בישראל בפייסבוק

## הערות שוליים

קטגוריה:חקלאות עירונית
קטגוריה:שמירת הסביבה
נפת בעבדא

**נפת בעבדא** (בערבית: **قضاء بعبدا**) היא נפה מנהלתית במחוז הר הלבנון, בלבנון. בירת הנפה והמחוז היא העיר בעבדא.

## גאוגרפיה
נפת בעבדא היא אחת מארבע הנפות של מחוז הר הלבנון. כביש ביירות-דמשק הבינלאומי מהווה את גבולה הדרומי, ונהר ביירות הוא גבולה הצפוני. היא משתרעת מחוף הים התיכון במערב ועד לפסגות הר קנייסה במזרח, שמגיע לגובה של 1800 מטר. הנפה גובלת מצפון בנפת אל-מתן ובעיר ביירות, ממזרח בנפת זחלה, מדרום בנפת עאליי וממערב בים התיכון.

## דמוגרפיה
לפי נתוני מצביעים רשומים בנפה בשנת 2014:
* נוצרים מרונים – 34.94%
* שיעים – 23.98%
* דרוזים – 17.22%
* יוונים אורתודוקסים – 7.83%
* סונים – 6.39%
* יוונים קתולים – 5.43%
* נוצרים אחרים – 3.79%

## יישובים בנפה
* בעבדא (בירת הנפה והמחוז)
* ביירות רבתי:
** רובע הדאחייה:
*** חארת חריכ
*** בורג' אל־בראג'נה
*** 
*** א־שיאח 
*** ע'וביירי 
*** פרן א־שבאכ 
*** תחויטת אל־גדיר 
** עין א־רמאנה  – פרוור נוצרי
* אל־עבאדיה 
* א־שבאניה 
* בטשי 
* במרים 
* בסאבא 
* בעלשמיה 
* בתח'ני 
* גבירי 
* ג'ואר אל־חוז 
* ג'מהור 
* דיר אל־חרף 
* דיר ח'ונא 
* דליבה 
* ואדי שחרור 
* זידוקה 
* חאזמיה 
* חאצביא 
* חארת א־סת 
* חארת חמזה 
* חדת' 
* חמאנא 
* ח'ריבה 
* ירזה 
* כניסה 
* כפר שימא 
* כפר סילוואן 
* לויזה 
* מזרעת אל־מעיצרה 
* מרדאשה 
* מריג'ה 
* סאלימא 
* עאריא 
* ערבאניה 
* פאלוע'א 
* קביע 
* קלעה 
* קתאלה 
* קציבה 
* קרטאצ'ה 
* קריה 
* קרנאייל 
* קרצון 
* ראס אל־חרף 
* ראס אל־מתן 
* רויסאת אל־בלוט 
* שוית 
* שמיסה 
* תחויטת א־נהר 
* תרשיש 

## קישורים חיצוניים

## הערות שוליים

בעבדא
הבה סלים

**הֶבָּה סָלִים** (שם מלא בערבית: **هبة عبد الرحمن سليم عامر**; תרגום שם: הבה עבד אל-רחמאן סלים עאמר; 1947–1974) הייתה אישה מצרית שהואשמה בריגול עבור המוסד הישראלי יחד עם בעלה סלים שהיה איש צבא מצרי. שניהם הוצאו להורג, במצרים.

## ביוגרפיה
הבה סלים נולדה במחוז אסיוט במצרים עילית, גדלה בקהיר, והייתה בת המעמד הגבוה במצרים. למדה בפקולטה לאמנויות באוניברסיטת עין שמס והתמחתה בצרפתית. היא נענתה להצעת אחד המרצים שלה, והמשיכה את לימודיה בסורבון בפריז, שם שהתה אצל משפחה מצרית והייתה אורחת קבועה בביתו של שגריר מצרים. בתוכנית טלוויזיה מצרית ב-2010, תיאר אותה השגריר, פחרי עות'מאן (Fakhry Othman), כפטריוטית, מבריקה ובחורה עליזה שהתקשתה מבחינה כלכלית, כיוון שלא הצליחה למצוא עבודה בשגרירות מצרים בפריז.

## פעילותה
לאחר גיוסה למוסד, היא נישאה לפארוק אל פיקי, קצין הנדסה בצבא מצרים, ודרכו אספה מידע על מיקומי סוללות נ"מ, כולל ה-2K12 קוב. מאוחר יותר הוא התוודע לפעילות הריגול שלה והשתתף בהן מרצונו. במהלך מלחמת יום הכיפורים, המודיעין שסיפקו השניים איפשר לישראל לפגוע במדויק ולהשמיד בסיסי טילים במצרים.

## משפט והוצאות להורג
הבה נעצרה לאחר שהמודיעין המצרי משך אותה לטריפולי, בלוב, בטענה שאביה מאושפז שם. היא נעצרה, עם הגעתה והועברה למטוס מצרי שהעביר אותה למצרים. בעלה, סלים, נעצר אף הוא והועמד לדין בגין בגידה. לאחר שנדחו כל הערעורים, היא הוצאה להורג בתליה, ואילו סלים, שהיה קצין צבא, הוצא להורג בירי. במהלך ההליכים המשפטיים, נשללה ממנה הזכות לערעור והשלטונות המצרים דחו בקשה לחנינה שהוגשה על ידי מזכיר המדינה האמריקאי הנרי קיסינג'ר.

## בתרבות המצרית
סיפורה של הבה סלִים היה הבסיס לסרט המצרי الصعود إلي الهاوية (הטיפוס אל התהום), שיצא לאור ב-1978. הסרט מלווה את אָבְּלָה (בת דמותה של סלים) והוא מסתיים במעצרה במהלך טיסה מלוב, כשהקצין המלווה מצביע על הפירמידות והנילוס אומר: "זוהי מצרים, אבלה", משפט שהפך לקאלט בתרבות המצרית.

## הערות שוליים

קטגוריה:בוגרי אוניברסיטת עין שמס
קטגוריה:מרגלות
קטגוריה:ילידי 1947
קטגוריה:נפטרים ב-1974
Cry for You

"**Cry for You**" (לעיתים מוכר כ-"**Cry for You (You'll Never See Me Again)**") הוא סינגל של הזמרת השוודית ספטמבר, שיצא ב-29 בנובמבר 2006, בהוצאת חברת התקליטים רובינס אנטרטיינמנט. השיר מופיע באלבום האולפן השני שלה, *In Orbit*, כסינגל השלישי של האלבום. השיר נכתב על ידי אנו בהגוואן, יונאס פון דר בורג, ניקלס פון דר בורג, והפק על ידי יונאס פון דר בורג.

גרסת הסינגל הושמעה למעלה מ-193 מיליון פעמים בספוטיפיי, כאשר גרסת עריכת הרדיו הבריטית הושמעה למעלה מ-52 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי יורודאנס
קטגוריה:שירי מוזיקת האוס
קטגוריה:שירי דאנס-פופ
כתבו עליו בעיתון

"**כתבו עליו בעיתון**" הוא שיר שכתבו וביצעו אריק איינשטיין ושלום חנוך ונכלל באלבומם המשותף "פלסטלינה", שיצא לאור ב-20 בדצמבר 1970 והיה לשיתוף הפעולה השני בין השניים (אחרי האלבום "שבלול"). השיר הולחן על ידי חנוך.

נטען כי השיר נכתב על רקע ההצלחה הרבה לה זכה האלבום "שבלול": העיתונות בישראל סיקרה רבות את איינשטיין וחנוך וכן את יצירתם, התייחסה אליהם ואל חבורת לול כאל ידוענים ופרסמה אודותיהם כתבות רבות, שלפעמים אף הכילו דיסאינפורמציה.

השיר עוסק בזמר בשם פנחס. הוא התפרסם ונכתבו עליו בעיתון שלל דברים: שהוא מצליח מאוד, שהוא מרוויח, שהוא שתיין ועוד. אף על פי כן, הוא בכלל לא ידע שהוא עשה את זה. ככל שהשיר מתמשך, כך הטענות כלפי פנחס נעשות מופרכות יותר. בסוף השיר מצוין שפנחס מת, מרוב הטענות שפורסמו כלפיו.

וידאו קליפ לשיר נכלל בפרק השני של תוכנית הטלוויזיה "לול", ששודר לראשונה ב-4 בדצמבר 1970, 16 ימים לפני צאת האלבום "פלסטלינה".

השיר נחשב לאחד המוצלחים ביותר מהאלבום "פלסטלינה" והמשפט "והוא בכלל לא ידע שהוא כזה" הפך ברבות השנים לכותרת בכתבות ובריאיונות רבים אודות איינשטיין, כמו גם לכתבות חדשותיות אחרות.

ב-2011 יצאה גרסת כיסוי לשיר, שביצע חנוך יחד עם אביב גפן, שנכללה באלבום ההופעה "4 תחנות".

## הערות שוליים

קטגוריה:שירי שלום חנוך
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי שלום חנוך
קטגוריה:שירים שהולחנו על ידי שלום חנוך
קטגוריה:שירי 1970
הכל בסדר (שיר)

"**הכל בסדר**" הוא סינגל של הזמרת הישראלית ענבל רז, שיצא לאור ב-30 בנובמבר 2025. השיר פורסם לאחר כשנה שבה לא הוציאה רז חומרים מוזיקליים חדשים, והופץ בפלטפורמות הסטרימינג הדיגיטליות וכן בערוץ היוטיוב הרשמי של הזמרת.

## יצירה והפקה
השיר נכתב על ידי אלי חולי, סתיו בגר וינון יהל, והופק מוזיקלית על ידי אושר ביטון. "הכל בסדר" יצא כשירה הראשון של רז לאחר תקופה של כשנה ללא פרסומים מוזיקליים חדשים. על פי פרסומים בתקשורת, השיר סימן את חזרתה של רז לפעילות מוזיקלית והוצג כשלב חדש בהתפתחותה האמנותית. מבחינה מוזיקלית, השיר תואר כשילוב של פופ, רוק ופאנק.

השיר עוסק בהתמודדות פנימית בתוך מערכת יחסים מורכבת, ובניסיון לשמור על תחושת שלמות וביטחון עצמי אל מול קונפליקטים רגשיים. במרכזו עומדת הצהרה חוזרת של הדוברת כי "הכל בסדר", המשמשת הן כהתמודדות והן כהצהרה מודעת על קבלה עצמית.

## מיקומי שיא

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שהולחנו על ידי ינון יהל
קטגוריה:שירים שהולחנו על ידי סתיו בגר
אינטגרציה רב חושית

**אינטגרציה רב חושית** (באנגלית: **Multisensory Integration**) היא תהליך שבו המוח משלב מידע המגיע ממספר חושים שונים וממסגרות התייחסות מרחביות שונות. בין החושים המעורבים בתהליך נמנים ראייה, שמיעה, מגע, פרופריוספציה (תחושת מיקום הגוף במרחב) ואינטרוספציה (תחושות פנימיות מהגוף). שילוב זה מאפשר יצירת תפיסת גוף (Body percept) קוהרנטית ואחידה. תהליך האינטגרציה הרב חושית הוא המנגנון העומד בבסיס בניית חוויית הגוף.

## עקרונות ומנגנונים של אינטגרציה רב-חושית
אינטגרציה רב-חושית היא תהליך שבו מידע מחושים שונים משולב על ידי המוח. השפעת האינטגרציה הרב-חושית נקבעת על פי היחס המרחבי והזמני בין הגירויים החושיים השונים. כאשר גירויים חושיים שונים מתואמים, הם מובילים לתגובות עצביות חזקות באופן ניכר מאלו שהיו נוצרות אילו כל גירוי הופיע בנפרד. תופעה זו מכונה הגברה רב-חושית. לעומת זאת גירויים המופרדים במרחב עשויים לעורר תגובות חלשות יותר מהגירוי החזק ביותר כשהוא לבדו, וזה מכונה דיכוי רב-חושי. עיקרון מרכזי של אינטגרציה רב-חושית הוא "יעילות הפוכה" (inverse effectiveness). על פי עיקרון זה, ההגברה הרב-חושית חזקה ביותר כאשר הגירויים המרכיבים אותה חלשים. זאת משום שכאשר גירויים מכל חוש בנפרד חזקים ויעילים, קל לזהות אותם באופן פרטני, ולכן התועלת מההגברה הנוצרת מאינטגרציה פוחתת. תהליך האינטגרציה הרב-חושית מתרחש בזמן אמת, באופן מיידי עם הגעת הקלטים החושיים אל המוח.

## התפתחות ולמידה
יכולת האינטגרציה הרב-חושית אינה קיימת באופן מלא מלידה מוחו של היילוד עדיין אינו מסוגל לשלב מידע מחושים שונים, והיכולת מתפתחת בהדרגה במהלך שנות החיים הראשונות. תהליכי האינטגרציה מתפתחים בקצב שונה מהתהליכים החד-חושיים (הקשורים לחוש אחד בלבד), ודורשים התנסות מוקדמת עם גירויים המגיעים ממספר חושים במקביל. התנסות זו חיונית לעיצוב הקשרים העצביים ומאפשרת למוח להסתגל לסביבה שבה האורגניזם חי. קליפת המוח (הקורטקס) ממלאת תפקיד מרכזי בהתפתחות זו. דרך ההתנסות נוצרים קשרים בין קליפת המוח לבין מרכזי עיבוד עמוקים יותר (תת-קורטיקליים), וכך לומד המוח להתאים את אופן שילוב החושים לדרישות הסביבה. לדוגמה, בעלי חיים שגדלו ללא גירויים חזותיים לא יפתחו אינטגרציה רב-חושית תקינה, אף שחוש הראייה וחוש השמיעה שלהם כשלעצמם עשויים להיות תקינים. במקרים של התנסות חריגה – למשל כשהקול והמראה מגיעים תמיד ממקומות שונים – המוח עשוי לחווט את עצמו מחדש ולבצע אינטגרציה דווקא בין גירויים מרוחקים. בקרב בני אדם, התפתחות זו נמשכת זמן רב במיוחד אינטגרציה בין שמיעה לראייה מבשילה רק לקראת גיל 8 חודשים, בו בזמן שילוב של ראייה ומישוש עשוי להמשיך ולהתפתח עד גיל 8 שנים ואף מעבר לכך. אם הניסיון הנדרש ליצירת אינטגרציה רב-חושית נפגע בשלבים מוקדמים, היכולת עשויה שלא להתפתח כראוי.

## הערות שוליים
רוז גולד (שיר)

"**רוז גולד**" הוא סינגל של הזמר והשחקן הישראלי סטפן לגר, שיצא לאור ב-9 בדצמבר 2025. השיר הופץ בפלטפורמות הסטרימינג הדיגיטליות ופורסם גם בערוץ היוטיוב הרשמי של לגר, בליווי קליפ רשמי. השיר נכתב על ידי לגר בשיתוף רון ביטון, נוי אלוש ושגיא ברייטנר, שגם הפיק אותו מוזיקלית.

## רקע
רוז גולד יצא לאחר תקופה שבה לגר כמעט ונמנע מהוצאת שירים חדשים, מאז אירועי טבח שבעה באוקטובר ופרוץ מלחמת חרבות ברזל. בראיון ל-103FM סיפר כי התקשה לשחרר מוזיקה בתקופה זו, בין היתר בשל הזיהוי הציבורי שלו כאמן של שירים קצביים ושמחים, בעוד שהמציאות הציבורית והאישית הובילה לחיפוש אחר ביטוי רגשי שונה.

באותו ראיון ציין לגר כי רוז גולד נכתב מתוך רצון לחשוף צד רגיש יותר ביצירתו ולהתרחק זמנית מהדימוי של מוזיקאי המזוהה בעיקר עם קצב ושמחה. לדבריו, השיר מבטא תהליך של התבוננות פנימית וניסיון לבטא חוויות של אכזבה, שברון לב ולמידה רגשית, כפי שעלו מחוויות אישיות שלו.

## על השיר
מילות השיר עוסקות במערכת יחסים רומנטית המאופיינת באכזבה, בלבול רגשי ותחושת נתק. הדובר מתאר פער בין העולם האידיאלי שבנה בקשר, המסומל בדימוי של רוז גולד, לבין המציאות כפי שהיא נתפסת בפועל. הדימוי משמש כמטאפורה לציפיות שלא מומשו ולשבר שנוצר בעקבות כך. לגר ציין כי השיר משקף תפיסה של נתינה רגשית מלאה לצד הצורך בשמירה על גבולות אישיים. לדבריו, העיסוק בשברון לב ובאכזבה מוצג כחלק מתהליך של חיזוק אישי ולמידה, ולא רק ככאב חד-פעמי.

## ביקורות
בביקורת שפרסם יוסי חרסונסקי הוצג "רוז גולד" כשיר אהבה נכזבת בסגנון R&B מידטמפו, בעל אופי אפל ורך. חרסונסקי ציין כי השיר נשען על תבנית מוכרת של שירי אכזבה רומנטית, העוסקת ביחסים המאופיינים בשקרים, ניתוקים ותחושת מניפולציה רגשית, כאשר הדובר בונה עולם אידיאלי המסומל בדימוי של הצבע "רוז גולד" בעוד בת הזוג תופסת את המציאות בשחור-לבן. לדבריו, השיר קליט ומובן אך נתפס כנוסחתי מבחינה טקסטואלית, עם שימוש במוטיבים וקלישאות רגשיות מוכרות, מבנה צפוי והיעדר פרטים ייחודיים על מערכת היחסים. עם זאת, חרסונסקי הדגיש את הביצוע הווקאלי המלודי והרך של לגר, את הביט שמאפשר מרחב רגשי, ואת ההפקה האלקטרונית העירונית כגורמים שמעניקים לשיר רלוונטיות.

דודי פטימר מ"מעריב אונליין" תיאר את השיר כחלק מטרנספורמציה מוזיקלית שעובר לגר, המעידה על התבגרות אמנותית. פטימר ציין כי בניגוד ללהיטים קודמים שהתבססו על קצב, ריקוד ואווירה קלילה, "רוז גולד" מציב את קולו של לגר במרכז ומציג ביצוע רך, חשוף וישיר. לדבריו, השיר עוסק בזוגיות רעילה, בבגידה ובשברון לב, תוך שימוש בטקסט פשוט וכנה שמחליף את הדימוי המחויך שאפיין את לגר בעבר. פטימר הדגיש את הפזמון ואת הדימוי המרכזי של רוז גולד כייצוג לפער בין נתינה רגשית לפנטזיה לבין אדישות המציאות, וציין כי ההפקה המלנכולית והעיבוד האינטימי מותאמים למנעד הרגשי החדש שמציג לגר ביצירה זו.

## מיקומי שיא

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי סטפן לגר
קטגוריה:שירים בעברית
קטגוריה:שירים שנכתבו על ידי סטפן לגר
קטגוריה:שירים שנכתבו על ידי רון ביטון
קטגוריה:שירים שהולחנו על ידי רון ביטון
קטגוריה:שירים על צבעים
קטגוריה:שירים על כאב לב
קטגוריה:סינגלים בהוצאת די-מיוזיק
2026 בספורט

בערך זה מצוינים אירועים בולטים שהתרחשו במהלך שנת 2026 ונוגעים לעולם הספורט.

## משחקי החורף האולימפיים
אולימפיאדת מילאנו – קורטינה ד'אמפצו נערכו בין התאריכים 6–22 בפברואר באיטליה.

## אופניים
### [[טור דה פראנס]]
### [[ג'ירו ד'איטליה]]

## אתלטיקה
אליפות אירופה צפויה להתקיים בברמינגהאם בין התאריכים 10–16 ביוני.
### שיאי עולם

## [[החלקה על הקרח]]
### [[אליפות העולם בהחלקה אמנותית על הקרח]]
אליפות העולם נערכה בפראג, צ'כיה בין התאריכים 25–29 במרץ.
* יחידות - 
* יחידים - איליה מלינין ()
* זוגות - 
* ריקוד זוגות -

## טניס
### המנצחות בתחרויות ה[[גראנד סלאם (טניס)|גראנד סלאם]]
* אליפות אוסטרליה הפתוחה - ילנה ריבאקינה ()
* אליפות צרפת הפתוחה -
* אליפות וימבלדון -
* אליפות ארצות הברית הפתוחה - 

### המנצחים בתחרויות הגראנד סלאם
* אליפות אוסטרליה הפתוחה - קרלוס אלקרס ()
* אליפות צרפת הפתוחה -
* אליפות וימבלדון -
* אליפות ארצות הברית הפתוחה -

### המנצחות בתחרויות הגראנד סלאם
### [[גביע הפדרציה]]
### [[גביע דייוויס]]

## [[כדורגל]]
### [[מונדיאל]]
מונדיאל 2026 יתקיים בחודשים יולי-אוגוסט ב-16 ערים בשלוש מדינות באמריקה הצפונית: ארצות הברית, מקסיקו וקנדה. לראשונה יכלול האירוע 48 נבחרות.

### [[ליגת האלופות]]

### [[הליגה האירופית]]

### [[הסופר קאפ האירופי]]
### [[קונפרנס ליג]]

### פרסים אישיים
#### [[כדור הזהב]]
### כדורגל לפי מדינות
#### [[כדורגל באיטליה|איטליה]]

#### [[כדורגל באנגליה|אנגליה]]

#### [[כדורגל בגרמניה|גרמניה]]

#### [[כדורגל בספרד|ספרד]]

#### [[כדורגל בהולנד|הולנד]]
#### [[כדורגל בישראל|ישראל]]

## כדורסל
### נבחרות
### תחרויות בינלאומיות
#### [[יורוליג]]

#### [[יורוקאפ]]

#### [[ליגת האלופות בכדורסל]]

### [[הליגה האדריאטית]]
### [[הליגה הבלקנית בכדורסל]]

### כדורסל לפי מדינות
#### [[כדורסל בארצות הברית|ארצות הברית]]
##### נשים
##### גברים

#### [[כדורסל בישראל|ישראל]]
##### נשים
##### גברים
* אליפות המדינה

## ספורט מוטורי
### ראלי דקר
ראלי דקר התקיים בין ה-3 בינואר עד ה-17 בינואר ברחבי ערב הסעודית. נאסר אל-עטיה ניצח בקטגוריית המכוניות בפעם השישית בקריירה. זאת הייתה הזכייה הראשונה של דאצ'יה כיצרנית, אחרי שהצטרפה למרוץ בשנה הקודמת.

לוסיאנו בנאווידס ניצח בקטגוריית האופנועים אחרי שגבר על ריקי בראבק בסטייג' האחרון בפער של 2 שניות בלבד - הפער הקטן ביותר בתולדות המרוץ

## שחייה
### שיאי עולם
##### שחיינים

## קישורים חיצוניים

*
House of Fun

"**House of Fun**" הוא שיר של להקת הסקא-פופ הבריטית מאדנס, שנכתב והולחן על ידי חברי הלהקה, לי תומפסון ומארק בארסון. השיר יצא כסינגל ב-14 במאי 1982 והגיע למקום הראשון במצעד הסינגלים הבריטי, ושהה בו במשך תשעה שבועות רצופים. הוא יצא מחדש ב-1992 והגיע למקום ה-40. זהו הסינגל היחיד של הלהקה שהגיע למקום הראשון בבריטניה. בישראל השיר הגיע למקום ה-12 במצעד הלועזי השנתי של רשת ג' לשנת 1982.

השיר נבחר בשנת 2015, כסינגל השמיני האהוב על ידי הציבור בבריטניה, לפי סקר של חברת התקשורת הבריטית, ITV.

## וידאו קליפ
חלק משמעותי מהקליפ צולם בחוף הים Pleasure Beach, שנמצא בעיירה גרייט יארמות' שבמזרח אנגליה. הקליפ מתחיל כשסולן הלהקה, גרהאם מקפירסון (סאגס), לבוש כילד נכנס לבית מרקחת, בתור נער בן 16 שמנסה במבוכה לקנות קונדומים, אך ללא הצלחה רבה. בפזמון הראשון, שלושה מחברי הלהקה נכנסים לחנות, לבושים בשמלות, משקפי שמש וכיסויי ראש, ומבצעים ריקוד מצחיק. הקליפ מסתיים כאשר הלהקה נוסעת ברכבת הרים, ושרה בלופים חוזרים את הפזמון.

אף על פי שהשיר לא יצא בארצות הברית, הקליפ הוצג בערוץ המוזיקה MTV, שרק נפתח באותה עת. קליפ המוזיקה של השיר, יחד עם קליפים אחרים של הלהקה כמו "It Must be Love" ו-"Cardiac Arrest", סייעו להכשיר את הדרך לשיר "Our House", שהיה הלהיט הגדול ביותר שלהם בארצות הברית, וביולי 1983 הגיע למקום השביעי.

## משתתפים
* שירה - גרהאם מקפירסון (סאגס)
* גיטרה חשמלית - כריס פורמן
* גיטרת בס - מארק בדפורד
* קלידים - מייק ברסון
* סקסופון - לי תומפסון
* חצוצרה - צ'אס סמאש
* תופים - דניאל וודגייט
* מפיקים - קלייב לנגר ואלן וינסטנלי

## מיקומי שיא במצעדים

## מכירות

## קישורים חיצוניים
* 20px "House of Fun", באתר המוזיקה Discogs **(באנגלית)**
* 30px "House of Fun", באתר המוזיקה Genius **(באנגלית)**
* 20px "House of Fun", באתר המוזיקה Spotify **(באנגלית)**
* 44px "House of Fun", באתר המוזיקה אפל מיוזיק **(באנגלית)**
* 44px "House of Fun", באתר המוזיקה Deezer **(באנגלית)**
* "House of Fun", באתר המוזיקה Tidal **(באנגלית)**
* 55px "House of Fun", באתר המוזיקה Musixmatch **(באנגלית)**
* 20px "House of Fun", באתר המוזיקה Last.fm **(באנגלית)**
* 20px "House of Fun", באתר המוזיקה SoundCloud **(באנגלית)**
* "House of Fun", באתר המוזיקה SecondHandSongs **(באנגלית)**
* "House of Fun", סרטון בערוץ יוטיוב

## הערות שוליים

קטגוריה:שירים באנגלית
קטגוריה:שירי פופ
קטגוריה:שירי מאדנס
קטגוריה:סינגלים בהוצאת וירג'ין רקורדס
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:וידאו קליפים שצולמו בממלכה המאוחדת
אליפות אירופה באתלטיקה 2026

**[[אליפות אירופה באתלטיקה]]** ה-27 צפויה להתקיים בברמינגהאם שבבריטניה, בין ה-10 ביוני ל-16 ביוני 2026.

## לוח זמנים
לוח הזמנים פורסם ביוני 2025.

## תוצאות הנשים
### מסלול

### שדה

## תוצאות הגברים
### מסלול

### שדה

## מעורב

## קישורים חיצוניים
* 

## הערות שוליים

2025
קטגוריה:2026 בספורט
קטגוריה:2026 בממלכה המאוחדת
פנים עם אישה מנגנת בווירג'ינל

**פנים עם אישה מנגנת בווירג'ינל** היא אחת מהיצירות הבולטות של עמנואל דה ויט, אמן הולנדי מהמאה ה־17 שהתמחה בתיאורי פנים ארכיטקטוניים. בציור זה משלב דה ויט את עולמו של המרחב הביתי עם תחושת שלווה והרמוניה, תוך הקפדה יתרה על תיאור האור, הצל והפרספקטיבה המדויקת של החלל. היצירה מייצגת את סגנונו המובהק של האמן, שנחשב לאחד מראשוני המומחים לתיאור פנים בורגני הולנדי.

הציור נוצר בין השנים 1665–1670. במשך תקופה, יוחסה היצירה בטעות לצייר פיטר דה הוך, בשל האופן המרשים בו מתוארת בה האשליה של מרחב. זאת בין היתר משום שהציור נושא חתימה מזויפת של דה הוך. אולם חוקרי אמנות זיהו לבסוף את דה ויט כיוצר האמיתי, בעיקר בשל השימוש המובהק שהוא עושה בפסי אור – טכניקה אופיינית לעבודות הפנים שצייר בכנסיות. תיקון שגיאת הייחוס התרחש ב־1929, כאשר מחקר השווה בין תכונות הציור לסגנון הייחודי של דה ויטה. גרסה נוספת כמעט זהה של היצירה שמורה כיום במוזיאון לאמנות יפה במונטריאול, ויש הסבורים כי מדובר בעותק בן התקופה או ביצירה נוספת שצייר האמן בעצמו. בהיעדר תיעוד ישיר, אחת ההשערות טוענת כי דה ויטה יצר שתי גרסאות לציור, אולי כחלק מהסדרי תשלום עם פטרונים שונים.

## תולדות הבעלות
הציור השמור כיום במוזיאון מוזיאון בוימנס ואן בונינגן ברוטרדם, נרכש בשנת 1937 בידי הבנקאי והאספן היהודי ד״ר אוסקר שטרן מברלין. בשנת 1939, על רקע רדיפת היהודים, עזב שטרן את אירופה והיגר לארצות הברית. בשנת 1940 נמכר הציור בגרמניה על ידי סוחר האמנות קארל בנדיקט לארנסט קיהן, שפעל כסוכן רכישות עבור הפרויקט הנאצי הידוע כ״מוזיאון הפיהרר״ בלינץ. לאחר מלחמת העולם השנייה הושב הציור להולנד ונרשם באוסף המדינה ההולנדית של יצירות שנגזלו בתקופת הכיבוש הנאצי (NK). בשנת 1960 הועבר הציור למשמורת מוזיאון בוימנס ואן בונינגן. בשנת 2012 קבעה ועדת ההשבה ההולנדית כי מכירת היצירה בשנת 1940 התבצעה בנסיבות של כפייה הקשורה לרדיפת היהודים, והמליצה להשיב את הציור ליורשיו של ד״ר שטרן. לאחר ההשבה נרכשה היצירה מחדש, והיא נותרה באוסף מוזיאון בוימנס ואן בונינגן.

## הערות שוליים

קטגוריה:ביזת יצירות אמנות בידי הנאצים
קטגוריה:ציורי שמן
קטגוריה:ציורים מהמאה ה-17
קטגוריה:ציורי ז'אנר